cyanic-selkie/wikianc huggingface dataset:
אד קייס
במדבר הפוליטי
בבחירות לסנאט האמריקאי שהתקיימו ב-2012, התמודד קייס אל מועמדות המפלגה הדמוקרטית, בשאיפה להחליף את הסנאטור הפורש דניאל אקאקה. פעם נוספת ניצב בפני מזי הירונו, והפסיד לה בפער של 17%.
כהונה שנייה בקונגרס
ביוני 2018 התמודד קייס על ייצוג מחוז הקונגרס הראשון של הוואי במסגרת בחירות האמצע שנערכו באותה השנה. בבחירות המקדימות ניצח עם 40% מהקולות, והביס שישה מתמודדים אחרים, בהם דאג צ'ין, סגן המושל המכהן. ביום הבחירות הכלליות ניצח קייס בפער בן חמישים אחוזים (23.1%-73.1%) ונבחר אל בית הנבחרים של ארצות הברית לאחר מספר שנים מחוץ לפוליטיקה. הוא הושבע לתפקידו עם התכנסות הקונגרס ה-116 של ארצות הברית. ב-29 בינואר 2019 הצטרף מחדש לקואליציית הכלבים הכחולים.
הקורפוס החמישי (בריטניה)
מלחמת העולם הראשונה
ב-18 בפברואר 1915 הוקם מחדש הקורפוס ה-5 כחלק מהארמייה השנייה, והוא הועמד בפיקודו של הרברט פלומר. הקורפוס לחם בקרב איפר השני, שם ספג אבדות כבדות, ובאוגוסט 1916 הועבר תחת פיקוד ארמיית העתודה, עמה לחם במהלך הקרב על הסום. בשנת 1917 לחם הקורפוס בקרב איפר השלישי, ולאחר מכן הועבר תחת פיקוד הארמייה השלישית עמה לחם במהלך קרב קמברה. בשנת 1918 לחם הקורפוס במתקפת האביב ובמתקפת מאה הימים, ולאחר המלחמה פורק הקורפוס.
סטיבן שוובל
עמדתו בנושא חוקיות האיום או השימוש בנשק גרעיני
בינואר 1995, האו"ם ביקש מבית הדין הבינלאומי לתת חוות דעת מייעצת האם האיום או השימוש בנשק גרעיני מותרים לפי החוק הבינלאומי. השופט שוובל היה השופט היחיד שהשיב על השאלה בחיוב. הוא מציין במפורש כי באמנה למניעת הפצת נשק גרעיני מצוין במפורש כי החזקת נשק גרעיני על ידי חמש המעצמות הגרעיניות היא חוקית עד לפירוק הנשק, וכי מטרת ההחזקה בנשק גרעיני היא הרתעה, והרתעה מטבעה מרמזת על איום בשימוש.
לאחר בית הדין הבינלאומי לצדק
הוא חבר בפאנל המפשרים והבוררים של המרכז הבינלאומי ליישוב סכסוכי השקעות (ICSID) משנת 2000, חבר בפאנל הבוררים של האגודה לבוררות מסחרית ביפן משנת 2003, חבר בבית המשפט הקבוע לבוררות (PCA) אשר בהאג, הולנד מאז 2006, חבר במועצת המנהלים של האגודה האמריקאית לבוררות מאז 2006 ומשמש שופט בבית הדין המנהלי של הבנק העולמי משנת 2007.
יורם יעקבי
יורם יעקבי (נולד ב-29 במרץ 1957) הוא איש מחשבים ששימש מנכ"ל מיקרוסופט ישראל מחקר ופיתוח - מרכז המחקר והפיתוח של מיקרוסופט בישראל, משנת 2011 ועד סוף 2017.
ביוגרפיה
בספטמבר 2017 הודיע על פרישתו ממיקרוסופט בסוף השנה. למחליפו מונה אסף רפפורט.
ינה לוואי
כעיתונאי
משנת 1921 עבד כאיש צוות פנימי (חבר מערכת) ב"העיתון" (Az Újság) ואחר כך בעיתוני אשט. משנת 1932 היה העורך האחראי של העיתון "יום שני ההונגרי" (Magyar Hétfő), עיתון פוליטי, ושל "העיתון הקטן" (Kis Újság). הוא הפך בעיתון זה לעורך האחרי תחילה אחר כך לעורך הראשי ולבסוף לבעלים של העיתון היומי. דיווחיו על מלחמת העולם הראשונה והשבי הרוסי פורסמו בשלושה כרכים בהוצאת העיתון "יום שני ההונגרי":
מערכת הפעלה דמוית יוניקס
מערכת יוניקס פותחה במקורה כמערכת לא מסחרית על ידי חברת AT&T מכיוון שעד שנת 1984 חברת AT&T הייתה מונופול בתחום הטלפוניה והוטלו עליה מגבלות שונות. החל מאמצע שנות השבעים הפכה מערכת ההפעלה יוניקס להיות מערכת פופולרית באקדמיה. היא הפכה להיות גם לבסיס לתוכניות לימודים שונות למערכות הפעלה ואנשים רבים הכירו את קוד המקור שלה.
אורי וידיסלבסקי
קורות חיים
וידיסלבסקי מגדיר את עצמו כמלחין יהודי. הוא משלב בעבודתו מוטיבים חסידיים, ערביים ומזרחיים אחרים, אירופאיים, אמריקאיים ואפריקאיים.
באותה שנה, במסגרת שירות המילואים שלו, הלחין את השיר שנבחר לאהוב ביותר בין שירי הלהקות הצבאיות בתוכנית שיר השירים - חורף 73, למילים של שמואל הספרי עבור להקת חינוך מיוחד. וידיסלבסקי הלחין את רוב שירי הלהקה, חלקם למילים של הספרי. בשנת 1995 יצרו יחד את השיר "אבינו אברהם", לאחר הטבח במערת המכפלה. השיר נאסר לביצוע בצה"ל.
הנרי רייבורן
ביוגרפיה
דוגמאות לדיוקנאות הראשונים שלו כוללות דיוקן של גברת ג'ונסטון מבלדובי ודמות של ד"ר ג'יימס האטון. הדיוקנאות של ג'ון קלרק, לורד אלדין ושל היל המנהל מסנט אנדרוס שייכים לתקופה מאוחרת יותר. לרייבורן היה מזל בתקופה שבה עסק בציור דיוקנאות. סר וולטר סקוט, יו בלייר, הנרי מקנזי, לורד וודהאוסלי, ויליאם רוברטסון, ג'ון הום, רוברט פרגוסון ודוגלד סטיוארט היו תושבי אדינבורו, וכולם צוירו על ידי רייבורן.
מצד כוכב
היסטוריה
ביצורי כוכב פותחו בהרחבה במהלך המאה ה-15 והמאה ה-16 הפיתוח הואץ כתגובה לפלישת ממלכת צרפת לחצי האי האפניני במהלך המלחמות האיטלקיות. הצבא הצרפתי היה מצויד בתותח חדשני בשם "בומברד" משקלו הגיע לעיתים לכמה עשרות טונות, קוטרו היה גדול והוא ירה קלעי אבן במשקלים עצומים של כמה מאות קילוגרמים, שנטענו דרך לוע התותח. הבומברד הצליח בקלות רבה להרוס את המבצרים המסורתיים של ימי הביניים. ביצורי כוכב נבנו בין היתר בתחומי רפובליקת פירנצה ורפובליקת סיינה. העיצוב התפשט בכל רחבי איטליה.
ליבת קרח
זיהומים בליבות קרח עשויים להיות תלויים במיקום. אזורי חוף כוללים בדרך כלל יותר חומר ממוצא ימי, כגון יונים במלח ים. ליבות קרח בגרינלנד מכילות שכבות של לס המתאימות לתקופות קרות ויבשות בעבר, כאשר מדבריות קרים נסחפו ברוח. אלמנטים רדיואקטיביים, שמקורם טבעי או שנוצרו בניסויים גרעיניים, יכולים לשמש לתארוך שכבות קרח. כמה אירועים וולקניים חזקים שלחו חומרים ברחבי העולם, והשאירו חתימה בליבות קרח רבות ושונות, בהן ניתן להשתמש כדי לסנכרן את מאזני הזמן שלהן.
מבנה יריעות קרח וליבות
ליבת קרח היא עמוד אנכי שנקדח דרך קרחון ודוגם את השכבות שנוצרו דרך מחזור שנתי של שלג ושל שלג נמס. כאשר השלג מצטבר, כל שכבה נלחצת על גבי השכבות התחתונות, מה שהופך אותן לדחוסות יותר עד שהן הופכות לשכבת שלג ישנה, הנקראת פירן (Firn). פירן אינו צפוף מספיק כדי למנוע בריחת אוויר; אך בצפיפות של בערך 830 ק"ג / מ' 3 הוא הופך לקרח, והאוויר שבפנים אטום, כך שבועות אוויר לוכדות את הרכב האטמוספירה בזמן שנוצר הקרח. העומק שבו תהליך זה קורה משתנה עם המיקום, אך בגרינלנד ובאנטארקטיקה הוא נע בין 64 מ' עד 115 מ'. מכיוון שקצב ירידת השלג משתנה מאתר לאתר, הגיל של הפירן כשהוא הופך לקרח מגוון מאוד. במחנה הפסגה (Summit Camp) בגרינלנד עומקו 77 מ' והקרח בן 230 שנה; בכיפה C באנטארקטיקה עומקו 95 מ' וגילו 2,500 שנה. ככל שנבנות שכבות נוספות, הלחץ עולה, ובסביבות 1,500 מ' מבנה הגביש של הקרח משתנה ממשושה לקובייתי, ומאפשר למולקולות אוויר לנוע אל גבישי הקוביות וליצור סריגים (Clathrate compound). הבועות נעלמות והקרח הופך לשקוף יותר.
עיבוד ליבה
יש הבדלים מסוימים בין פרויקט לפרויקט, אך הצעדים הבאים חייבים להתרחש בין קידוח לאחסון סופי של ליבת הקרח.
יומן נשמר ובו מידע אודות הליבה, כולל אורכה והעומק ממנו נשלפה, וניתן לסמן את הליבה כדי להציג את כיוונה. בדרך כלל היא נחתכת לחלקים קצרים יותר. האורך הסטנדרטי בארצות הברית הוא מטר אחד. לאחר מכן מאחסנים את הליבות באתר, בדרך כלל בחלל מתחת לגובה השלג כדי לפשט את תחזוקת הטמפרטורה, אם כי ניתן להשתמש בקירור נוסף. אם יש להסיר נוזל קידוח נוסף, ייתכן ויינשף אוויר מעל הליבות. כל הדגימות הדרושות לניתוח ראשוני נלקחות. הליבה נארזת לאחר מכן, לעיתים קרובות בפוליאתילן, ומאוחסנת למשלוח. אז נוספת אריזה נוספת, כולל חומר ריפוד. כאשר מועברות הליבות מאתר הקידוח, סיפון הטיסה של המטוס אינו מחומם כדי לסייע בשמירה על טמפרטורה נמוכה; כאשר הן מועברות באנייה עליהן להישמר ביחידת קירור.
ברנרד ברנסון
חייו המקצועיים
ב-1907 פרסם את ספרו The North Italian Painters of the Renaissance (הציירים הצפון איטלקים בתקופת הרנסאנס) שבו שפט בחומרה רבה את האמנות המייריסטית, אך דעתו זו הייתה נתונה במחלוקת. דעתו מוסברת בכך שאהב את הקלאסיציזם וסלידתו מאמנות מודרנית. כתביו המוקדמים שולבו, מאוחר יותר, בספרו המפורסם ביותר The Italian Painters of the Renaissance (הציירים האיטלקים בתקופת הרנסאנס), 1930 שתורגם לשפות רבות.
ליבת קרח
ניתוח חזותי
כל שיטה לספירת שכבות נקלעת בסופו של דבר לקשיים שכן זרימת הקרח גורמת לשכבות להיות דקות יותר וקשה יותר לראותן בעומק רב יותר. הבעיה חריפה יותר במקומות שבהם הצטברות הקרח גבוהה; אתרי הצטברות נמוכים, כגון מרכז אנטארקטיקה, חייבים לתארך בשיטות אחרות. לדוגמה, בווסטוק, ספירת שכבות אפשרית רק עד גיל 55,000 שנה.
ברנרד ברנסון
וילה א טאטי
האוסף שלו מראה חתך רוחב של האמנות הדתית באיטליה מהמאה ה-12 עד הרנסאנס. ברנסון לא ארגן את האוסף על פי נקודת מבט היסטורית או לפי נושאים כפי שמקובל במוזיאונים כי אם רק לפי עקרונות אסתטיים. ההעמדה בחללים ההיסטוריים של הוילה שנקבעה על ידי טעמו של בעל ידע משקפת את אישיותו של האספן. משום שברנסון מכר תמונות לעיתים רחוקות הן נשארו תמיד במקומן ורובן נשמרו במצב מעולה.
בצוואתו הוא ציווה את הוילה, כולל אוסף האמנות שבה, את ספרייתו ואת אוסף הצילומים המקיף שלו לאוניברסיטת הרוורד. על פי צוואתו על הרוורד להקים בוילה מרכז למחקר עבור חוקרים צעירים מכל העולם שיאפשר להם להמשיך במחקרם במדעי הרוח, לקדם אותם ולהעמיקם. כיום לומדים במקום כל שנה בין 12 ל-15 תלמידים לפוסט-דוקטורט מרחבי העולם. בנוסף מוזמנים למקום, באופן קבוע, חוקרים איטלקים צעירים.
ליבת קרח
שנים מוקדמות
ב-1841 וב-1842 קדח לואי אגאסי קידוחים בקרחון אונטראר בהרי האלפים; אלה נקדחו במוטות ברזל ולא הופקו מהם ליבות. הקידוח העמוק ביותר שהושג היה בעומק 60 מטר. משלחתו של אריך פון דריגאלסקי באנטארקטיקה ב-1902 וב-1903, משלחת גאוס, קדחה חורים בעומק 60 מטר בקרחון מדרום לאיי קרגואלן וכן מדדה טמפרטורה. המדען הראשון שיצר כלי לדגימת שלג היה ג'יימס א' צ'רץ' (James E. Church), שתואר על ידי פאבל טללאי כ"אבי חקר השלג המודרני". בחורף 1908–1909 הקים צ'רץ' צינורות פלדה עם חריצים וראשי חיתוך כדי לשלוף ליבות שלג מעומק שלושה מטר. התקנים דומים נמצאים בשימוש כיום, אך הם שונו כדי לאפשר דגימה לעומק של כתשעה מטר. הם נדחפים לשלג ומסובבים ביד.
בשנה הגיאופיזית הבינלאומית (1957–1958) הוגבר המחקר הגלסיולוגי (חקר הקרחונים, מ-glacier) ברחבי העולם, כאשר אחת ממטרות המחקר הייתה חקר ליבות עמוקות באזורי קוטב. SIPRE ערכה ניסויי קידוח בשנת 1956 (עד עומק של 305 מ') ובשנת 1957 (עד 411 מ') באתר 2 בגרינלנד; הליבה השנייה, בעזרת הניסיון שהושג בקידוח של השנה הקודמת, הושגה במצב טוב בהרבה, עם פחות פערים. באנטארקטיקה, ליבה בעומק 307 מ' נקדחה בתחנת בירד בשנים 1957–1958, וליבה בעומק 264 מ' נקדחה באמריקה הקטנה, על מדף הקרח רוס, בשנה שלאחר מכן. ההצלחה של קידוח הליבה IGY הובילה לעניין מוגבר בשיפור קדיחת הליבה, ובעקבותיה פרויקט CRREL ב-Camp Century, שם נקדחו שלושה חורים בתחילת שנות ה-60, העמוק ביותר הגיע לבסיס מדף הקרח בעומק 1,387 מ' ביולי 1966. המקדחה ששימשה ב-Camp Century הועברה לתחנת בירד, שם נקדח בסלע חור בעומק 2,164 מ' לפני שהמקדחה קפאה בקידוח על ידי מי נמס מתחת לקרח והקודחים נאלצו לנטוש אותה.
ליבות קרח עמוקות מגרינלנד
בשנת 1970 החלו דיונים מדעיים שתוצאתם הייתה פרויקט גיליון הקרח בגרינלנד (GISP), חקירה רב לאומית של יריעת הקרח בגרינלנד שנמשכה עד 1981. שנים של עבודת שטח נדרשו כדי לקבוע את המיקום האידיאלי שבו עשויה הייתה להימצא ליבה עמוקה. עבודת השטח כללה ליבות ביניים, בין השאר באתר Dye 3 בעומק 372 מ' בשנת 1971, מילסנט - 398 מ' בשנת 1973 - וכרתים (405 מ' ב-1974). מיקום בצפון מרכז גרינלנד נבחר כאידיאלי, אך אילוצים פיננסיים אילצו את הקבוצה לקדוח באתר Dye 3 החל משנת 1979. בשנת 1981 הגיע החור לסלע בעומק 2,037 מ'. בסופו של דבר נקדחו שני חורים במרחק של 30 ק"מ זה מזה במיקום הצפוני-מרכזי בתחילת שנות התשעים על ידי שתי קבוצות: GRIP, קונסורציום אירופי, ו-GISP-2, קבוצת אוניברסיטאות בארצות הברית. הקידוח של GRIP הגיע לסלע בעומק 3,029 מ' בשנת 1992, והקידוח של GISP-2 הגיע לסלע בעומק 3,053 מ' בשנה שלאחר מכן. הממצאים של שתי הליבות הוגבלו לכ-100,000 שנה של מידע אקלימי, ומכיוון שההשערה הייתה שהממצאים קשורים לטופוגרפיה של הסלע שבבסיס משטח הקרח באתרי הקידוח, נבחר אתר חדש במרחק 200 ק"מ צפונית ל-GRIP, ופרויקט חדש, NorthGRIP, הושק כקונסורציום בינלאומי בהובלת דנמרק. הקידוחים החלו בשנת 1996. בשנת 1997 נוצר צורך לנטוש את החור הראשון בעומק 1,400 מ', והחלה קדיחתו של חור חדש בשנת 1999. קידוח זה הגיע לעומק של 3,085 מ' בשנת 2003. הקידוח לא הגיע לסלע אלא הסתיים בנהר תת-קרחוני. הליבה סיפקה נתונים אקלימיים ממועד שלפני 123,000 שנה ואילך, נתונים שכיסו חלק מהתקופה הבין-קרחונית האחרונה. בפרויקט הבא, North Greenland Eemian (NEEM), בשנת 2010, הוצאה ליבה מעומק 2,537 מ' מאתר צפוני יותר, וכך הורחב תיעוד האקלים עד 128,500 שנה לפני זמננו; אחרי NEEM הגיע EastGRIP, שהחל בשנת 2015 במזרח גרינלנד וצפוי להסתיים בשנת 2020.
ישראל וינשטוק
ביוגרפיה
בשנת 1980 נפטר וינשטוק בירושלים ונטמן בבית הקברות סנהדריה.
ארז רותם
ביוגרפיה
ארז רותם הוא בוגר תואר ראשון במשפטים ממכללת שערי משפט.
NXT TakeOver (2014)
קרבות מקדימים
לאחר מכן, סמי זיין התחרה נגד טיילר בריז על המועמדות לתואר אליפות ה-NXT. במהלך הקרב, זיין ביצע על בריז את הבלו ת'אנדר בומב, אך לא הצליח לנצח אותו. מנגד, בריז ביצע על זיין את בעיטת הסופרמודל שלו, אך גם הוא לא הצליח לצאת עם ידו על העליונה. הקרב הסתיים לאחר שזיין ניסה לבצע על בריז את מהלך הסיום שלו, ה-Helluva Kick, אך בריז הצליח לחמוק מכך ולבצע את מהלך "בעיטת היופי" ולנצח בקרב.
רצח אסתר הורגן
רקע
אסתר הורגן בת 52, אם לשישה, התגוררה בטל מנשה שבצפון מערב השומרון. היא נולדה וגדלה בפריז, צרפת. בגיל 18 עלתה לבדה לישראל, גרה ברובע היהודי בירושלים ולמדה אמנות במכללת אמונה. היא הייתה ציירת, אמנית ויועצת זוגית.
הפיגוע
בשעות הצהריים של 20 בדצמבר יצאה הורגן לריצה במקום מבודד יחסית בשמורת הטבע יער ריחן הסמוך למקום מגוריה. לאחר שעות אחדות בהן לא חזרה לביתה, המשפחה דיווחה למשטרה ולצה"ל והחלו חיפושים אחריה והיא הוגדרה כנעדרת. בסביבות השעה 01:00 בלילה היא נמצאה על ידי אחת מיחידות הסריקה של יחידת החילוץ שומרון-בקעה, ללא רוח חיים, כשגולגולתה מנותצת על סלע. על פרטי החקירה הוטל צו איסור פרסום. ב-24 בדצמבר פורסם שנעצר חשוד ברצח, פלסטיני מהיישוב טורה אל-ע'רביה שבנפת ג'נין. החשוד גבר כבן 40, בעל עבר של פעילות חבלנית עוינת ללא שיוך לארגון טרור, קשר עצמו למעשה הרצח. יחד איתו נעצרו עוד כמה פלסטינים.
אליהו עסיס
אליהו (אלי) עסיס (נולד ב-11 במאי 1964 באנגליה) הוא פרופסור מן המניין במחלק לתנ"ך באוניברסיטת בר־אילן.
קרב אנרהודר
לאחר הקרב
סבא"א פרסמה דו"ח ראשוני שהזהיר מהמצב המסוכן במתחם וקרא לממשלות בקייב ובמוסקבה להסכים יחד על הפסקת הלחימה באזור. בדו"ח נמנעת סבא"א מלעסוק בשאלה מי אכן אחראי להפגזות הללו, ומציינת רק כי זיהתה נזק נרחב למתקנים בתחנה וקבעה כי ישנו "צורך דחוף" לנקוט בפעולה שתשים להן סוף. לפי הממצאים, מוסקבה הציבה כוחות צבא בתוך מתחם התחנה.
לאחר סיפוח דרום ומזרח אוקראינה, נשיא רוסיה ולדימיר פוטין חתם על צו שבו הורה לממשלת רוסיה להשתלט על ניהול תחנת הכוח הגרעינית בזפוריז'יה ולהפוך אותה ל"רכוש פדרלי".
רבי שמעיה
חיבוריו
בנוסף, הוא ערך ספר פסקים של רש"י. ספר פסקים זה ספר פסקים זה שימש ככל הנראה מקור לכמה מהכתבים שיצאו מבית מדרשו של רש"י, בהם: ספר הפרדס, מחזור ויטרי, סידור רש"י ותשובות חכמי צרפת ולותיר.
בורדס אוב קנדה
1995-הווה
הסט הוקלט והוצא לאור בדיסק ששמו "Peel Session July 21 1998", תחת חברת ההקלטות Warp.
בשנת 2002 יצא לאור האלבום Geogaddi, תחת חברת ההקלטות Warp, בשיתוף עם חברת ההקלטות של האחים, Music70. מייק סאנדיסון תיאר את האלבום בתור: "ניסיון. מסע אפל, מפותל וקלסטרופובי, אשר מעביר אותך חוויות אפלות וחשוכות, לפני שאתה מגיע לאוויר הפתוח שנית."
בנימין אטיאס
קורות חייו
מתגורר בשכונת גני הדר עמישב בפתח תקווה. אחיו הבכור, הרב אברהם אטיאס, משמש כדיין בבית הדין של הרב נסים קרליץ. אחיו הצעיר הוא השר לשעבר אריאל אטיאס.
מיקאל קוויזאנס
קריירת מועדונים
ב-3 בינואר 2022 חתם לשלוש וחצי שנים בונציה.
אלכסנדר פורחומובסקי
מדליית כסף באוניברסיאדה
באליפות העולם שנערכה באתונה, יוון בתחילת אוגוסט 1997 הוא סיים במקום 24 בריצת 100 מטר בתוצאה של 10.27 שניות. בתחרויות האתלטיקה של האוניברסיאדה שנערכו בקטניה, איטליה זכה פורחומובסקי במדליית כסף בריצת 100 מטר בתוצאה של 10.39 שניות, אחרי וינסנט אנדרסון (10.22 שניות) ולפני ג'ונתן קרטר (10.42 שניות), שניהם מארצות הברית.
1998
באליפות אירופה שנערכה בבודפשט, הונגריה באוגוסט 1998 הוא סיים במקום שישי בריצת 100 מטר בתוצאה של 10.29 שניות.
שלום עולמי
תיאוריות שלום עולמיות
הוצעו תיאוריות רבות כיצד ניתן להשיג שלום עולמי. כמה מהן מפורטות להלן.
מרקסיזם: שלום עולמי באמצעות מהפכה
על פי 'התיאוריה המטריאליסטית הדיאלקטית' של קארל מרקס, האנושות תחת הקפיטליזם מחולקת לשני מעמדות בלבד: 'הפרולטריון' - שאינם מחזיקים באמצעי הייצור, ו'הבורגנות' - המחזיקים באמצעי הייצור. אך ברגע שהמהפכה הקומוניסטית מתרחשת וכתוצאה מכך מבטלת את האמינות הפרטית של אמצעי הייצור, האנושות לא תחולק והמתח שנוצר בין שני המעמדות הללו ייפסק. במהלך תקופה הנקראת סוציאליזם, שלטון הפרולטריון יאבד את שרידיו האחרונים של הקפיטליזם ויסייע להפיכת המהפכה לכל העולם. לאחר ביטול הצטיינות פרטית ברחבי העולם, לא תהיה עוד צורך במדינה לפעול כמונופול של אלימות ולכן היא תיעלם. ארגוני עובדים יתפסו את מקומם וינהלו את ייצור הדברים, אך לאף ארגון לא יהיה שום כוח צבאי, כוח משטרה ולא בתי כלא.
העיקרון העיקרי בתיאוריה של מרקס הוא שהתנאים החומריים מגבילים את מימוש השאיפות 'הרוחניות' שלהם. אך אם התנאים החומריים שלהם יאפשרו זאת, אנשים ברחבי העולם לא יהיו אלימים אלא מכבדים, שלווים ואלטרואיסטים. במצב של קומוניזם, הם לא יצטרכו עוד לחיות כדי לשרוד, אלא להגשמה רוחנית משלהם.
שלום עצמי ומאורגן
בתאוריה זו השלום העולמי יבוא כתוצאה מהתנהגויות מקומיות, שקבעו את עצמן, המעכבות את מיסוד הכוח והאלימות בעקבותיו. הפתרון אינו מבוסס על סדר יום מוסכם, או על השקעה בסמכות גבוהה יותר, אלא על רשת מאורגנת עצמית של מנגנונים התומכים זה בזה, וכתוצאה מכך ייווצר מרקם חברתי פוליטי-כלכלי. הטכניקה העיקרית להשראת התכנסות היא יצירת קשרים בינלאומיים כדוגמת ניסוי מחשבה, המאפשר לכל אחד להשתתף ולא משנה באיזה רקע תרבותי, דוקטרינה דתית, השתייכות פוליטית או דמוגרפי לגילאים. מנגנוני שיתוף פעולה דומים עולים מהאינטרנט סביב פרויקטים של קוד פתוח, ביניהם ויקיפדיה, והתפתחותם של מדות חברתיות שונות.
אלישיב שמשי
לאחר השירות הצבאי
שמשי השתתף בבניית שני מודלים נפרדים לקבלת החלטות תחת לחץ: האחד, עם ראש המחלקה לפסיכולוגיה באוניברסיטת תל אביב, פרופסור נחמיה פרידלנד ועם פרופסור גיורא קינן; השני, עם המרכז לחקר לחץ פסיכולוגי באוניברסיטת חיפה, בראשות פרופסור שלמה ברזניץ ובהנחיית פרופסור חסידה בן-צור.
פרסי ג'קסון ותקוות האולימפוס
התעצמות צבא קרונוס
קרונוס מתכנן להשתלט על תרבות המערב ומעיר את טיפון המפלץ בסנט הלנה. האל הזוטר מורפיאוס מרדים בפקודת קרונוס את כל בני התמותה. האדס נשאר בשאול ולא יוצא למלחמה, דמטר ופרספונה נשארות איתו, ופוסידון לא מצטרף בגלל המצור של אוקיינוס. ביתן ארס מחליטים לא להילחם בגלל סכסוך עם ביתן אפולו. קרונוס מצליח להשיג את כל המידע ממחנה החצויים בעזרת מרגל.
חזרתו של ביתן ארס
לקראת סוף המלחמה, ביתן ארס מחליט להצטרף למלחמה, אולם מי שמנהיגה אותם היא למעשה סילנה בתחפושת של קלאריס. היא מנסה לעמוד מול הדרקון הלידי, אך הוא הורג אותה. קלאריס מגיעה למקום והורגת את הדרקון, אך לא מספיקה להציל את חברתה. סילנה מודה שהיא המרגלת, כי לוק הבטיח לה שאם היא תעשה את זה הוא לא יהרוג את בקנדורף.
קללת אונדין
קללת אונדין היא תסמונת של דום נשימה בשינה. היא יכולה להיות מולדת או להיגרם עקב טראומה או פגיעה משנית בגזע המוח.
משה זוארץ
קריירה
בשנת 2002 הקים עם שותפו זאב רוזנקרנץ את חברת קומפיוטר סי דאטה העוסקת בתחום מוצרי המחשוב. בניהולו הפכה החברה לאחת הגדולות בישראל בתחומה, ומחזורה מוערך בכ-1.7 מיליארד ש"ח נכון לשנת 2017.
תושבים (יהדות מרוקו)
היסטוריה
עם גירוש ספרד (1492) וגירוש פורטוגל (1497), הגיעו גלי הגירה של יהודים מחצי האי האיברי למרוקו. המפגש בין יהודי ספרד לבין יהודי מרוקו פילג את האוכלוסייה היהודית בפאס לשתי קהילות נפרדות: תושבים - אלה אשר התגוררו במשך דורות במרוקו, ומגורשים (המכונים גם: קסטיליאנים), אשר בעיקרם היו יוצאי קסטיליה.
התושבים נבדלו מהמגורשים בשפתן ובמנהגיהן, בין היתר בנוסחי התפילות, בדיני שחיטה ובדיני אישות. לעיתים פרצו מחלוקות בין הקהילות ואחת מן החריפות שבהן הייתה זו המכונה פולמוס הנפיחה. עם השנים היטשטשו ההבדלים וברוב מרוקו החלו המגורשים לדבר גם הם בערבית והתושבים קיבלו לרוב את מנהגי המגורשים ולפעמים גם את תקנותיהם. עדות לחלוקה בין הקהילות שנותרה עד לעלייה לארץ היא שטר הכתובה, שברוב הכתובות שמערי דרום מרוקו, ממרקש ודרומה, הרבנים מציינים בסוף הכתובה כי.
סיפוח יהודה ושומרון למדינת ישראל
רקע
לפי הפרשנות הנפוצה לחוק הבינלאומי, מעמדם של יהודה ושומרון הוא כשטח כבוש מכיוון שהשטח נתפס בידי צבא, והוא הריבון בשטח. החוק החל על הפלסטינים באזורים אלה הוא החוק הירדני, שחל בהם טרם מעברם לשליטת ישראל, עם תוספות של החוק הצבאי הישראלי.
מעמד אדמות המדינה בשטח C
על פי כללי המשפט הבין-לאומי ועל פי דיני המקרקעין העותמאנים, סתם קרקע מוחזקת על ידי הריבון, גם כשהריבון הוא כובש. המשמעות היא שנטל ההוכחה רובץ על מי שטוען כי הקרקע שייכת לו. לאחר שמדינת ישראל מאתרת אדמות שאינן מעובדות ביהודה ושומרון, ואינן רשומות כשייכות למאן-דהוא, היא מכריזה עליהן כאדמות מדינה. ההכרזה מבוצעת באמצעות "צו בדבר רכוש ממשלתי" המונפק על ידי המנהל האזרחי, שבו ניתנת הודעה לתושבי האזור שהקרקע הופכת לאדמת מדינה. הצו נותן למי שמעוניין לערער בטענה שהקרקע היא שלו אפשרות לערעור בתוך 45 יום בפני ועדת ערר. רוב הערעורים נדחים.
בעוד הרשות הפלסטינית היא בעלת ריבונות על בנייה בשטחי A וB, המהווים 40% משטח הגדה, מתאפשרת אכיפה על בנייה סמוכה לכבישים והתנחלויות, וגם הריסת בתים משיקולי ביטחון.
דניאל גרינברג (דוגמנית)
קריירה
בשנת 2019 השתתפה בתוכנית הדוקו-ריאליטי "גולסטאריות 2", עונת הנשים השנייה של "גולסטאר", בערוץ "HOT בידור". בנוסף הייתה המנחה הראשית בתוכנית היומית "החברות הכי טובות" ב"ערוץ 24". לאחר מכן החלה ללמוד לימודי משחק ועיצוב. כמו כן, שיחקה בהופעת אורח בסדרה "מצולמים" ב"הוט 3" בתור נטע, גרושתו של לילו אותו מגלם ציון ברוך.
הרפגוס
ביוגרפיה
יום אחד כאשר כורש שיחק עם חבריו, הוא פצע את אחד מהם שהיה בן אצולה. אביו של הפצוע לקח את כורש ומיתרידטס למשפט בפני המלך. המלך לתדהמתו גילה שהנער דומה לו מאוד. הוא חקר בעינויים את מיתרידטס שהודה לבסוף שאכן הנער אינו בנו שלו. המלך קרא להרפגוס שהודה שאכן לא הרג במו ידיו את כורש. אולם אמר שהיה בטוח שהילד מת כיוון שראה את גופתו. אסטיאגס העמיד פנים כאילו סלח, אולם בפועל רצח את בנו של הרפגוס והכין תבשיל מבשרו. הרפגוס עבר בשתיקה על המעשה, וכורש נשלח לאנשאן אל אביו כנבוזי הראשון. כאשר בגר כורש שלח לו הרפגוס איגרת וקרא לו להתמרד נגד סבו. את האיגרת הוא הטמין בתוך גופת ארנב מת. כורש קרא את האיגרת ובעזרת אביו ארגן התקוממות של הפרסים נגד המדיים. אסטיאגס בסכלותו הפקיד על הצבא את הרפגוס אולם הרפגוס כצפוי ערק עם מרבית הצבא לצבאו של כורש במהלך קרב על העיר פסארגדה, אלו שלא ערקו נהרגו. לאחר עוד כמה קרבות קצרים כבש כורש את מדי ולקח בשבי את אסטיאגס.
ספרד באירוויזיון 2021
באירוויזיון
כחלק מ"חמשת המדינות הגדולות", ספרד מעפילה לגמר באופן אוטומטי. במאי ומפיק המשלחת הספרדית הוא מרווין דיטמן, אשר הפיק את המשלחת האוסטרית, הבולגרית והגרמנית באירוויזיון 2014. זמרי הליווי של קנטו הם אלבה גיל, הקטור ארטילס, דאירה מונזון, איירין אלמן ודנגלו אורטגה. ב-22 במאי, בגמר התחרות, הגיע בלאס למקום ה-24 עם שש נקודות, כשלא קיבל נקודות מהקהל.
פארק אדירונדק
בניגוד לרוב הפארקים הממלכתיים בארצות הברית, כ-52% משטחי פארק אדירונדק נמצאים בבעלות פרטית בהן נמצאים 102 עיירות וכפרים, וכמו גם חוות רבות.
אמזון אייר
תולדות החברה
בחודש דצמבר 2018 חכרה אמזון אייר 10 מטוסי בואינג 300–767 נוספים מחברת ATSG. בשנים 2019 ו-2020 חכרה החברה 10 מטוסי בואינג 300–767 נוספים מאותה חברה.
וילהלם השלישי, רוזן הסן העילית
ביוגרפיה
וילהלם מת ב-17 בפברואר 1500 בגיל צעיר, לאחר שנפל מסוס בזמן ציד, ומכיוון שלא היו לו ילדים, ירש בן דודו וילהלם השני את נחלותיו, ואיחד שוב את רוזנות הסן.
היינריך הארבעה עשר, נסיך רויס הקו הצעיר
ביוגרפיה
באותה שנה צירף היינריך את הנסיכות לקונפדרציה הצפון-גרמנית. בשנת 1870 לחמו כוחות הנסיכות לצד הצבא הפרוסי במלחמת צרפת–פרוסיה, ובשנת 1871 הצטרפה הנסיכות לקיסרות הגרמנית. בשנת 1902 מת היינריך העשרים ושניים, נסיך רויס-גרייץ, ובנו היינריך העשרים וארבעה, נסיך רויס-גרייץ עלה לשלטון במקומו. מכיוון שהיינריך העשרים וארבעה היה לקוי בנפשו כתוצאה מתאונה שעבר בילדותו, שלטו היינריך הארבעה עשר, ולאחריו בנו היינריך העשרים ושבעה, נסיך רויס הקו הצעיר כעוצרי הנסיכות.
משפחתו
ב-6 בפברואר 1858 התחתן היינריך בקרלסרוהה עם אגנס, דוכסית וירטמברג, בתם של אויגן, דוכס וירטמברג והלנה, נסיכת הוהנלוהה-לנגנבורג, ממנה נולדו לו שני ילדים:
מוטורקאר טנדר
"מוטורקאר"
בקבינה (תא הנהג) היו 2 מושבים.
ננסי דרו (סדרת טלוויזיה)
ליהוק
ב-5 באפריל 2019, נודע שהשחקנית פמלה סו מרטין, שגילמה את ננסי דרו בסדרת הטלוויזיה "הרדי בויז/תעלומות ננסי דרו", תופיע בתפקיד אורח בפרק הפיילוט. ב-9 במאי 2019, נודע שהשחקן סקוט וולף יחליף את פרינז ג'וניור בגילום דמותו של קרסון דרו. ב-16 במאי 2019, ריילי סמית' הצטרף לצוות השחקנים.
גאווין המילטון (צייר)
ביוגרפיה
כצייר של נושאים קלאסיים, המילטון זכה להערכתו הרבה של יוהאן יואכים וינקלמן, ואף של הסופר גתה, הפסל הצעיר אנטוניו קנובה ואחרים ברומא, אך היה פחות מוערך בבריטניה. הוא אכן נשכר לצייר את חלקת המזבח של כנסיית סנט'אנדריאה של הכנסייה הלאומית הסקוטית ברומא, עבורה צייר את מחזה צליבתו ומותו של אנדראס הקדוש.
בשנת 1785 קנה המילטון את ציור "המדונה בין הסלעים" של לאונרדו דה וינצ'י ושלח אותו למכירה בלונדון. הרכישה שלו היא הגרסה האצורה בגלריה הלאומית, לונדון.
פטרישיה קייזר
ביוגרפיה
קייזר נולדה באוסטריה עילית ומילדותה עסקה בספורט.
ישעיה אורנשטיין
ביוגרפיה
היה תלמידו של הרב משה יהודה לייב מקוטנא, וכתב חלקים גדולים מספרו "תפארת ירושלים". הוא מוזכר מספר פעמים בספרו של רבו, "זית רענן". כן נמנה עם תלמידיו של רבי אליהו יוסף ריבלין, ואף ערך את ספרו "אהלי יוסף" והכינו לדפוס.
ננסי דופרי
ביוגרפיה
ננסי דופרי נולדה בתור ננסי האץ' בקופרס טאון, ניו יורק, ארצות הברית. היא בילתה את רוב ילדותה בהודו, אז תחת הראג' הבריטי. הוריה עבדו בקרלה, שם אביה היה יועץ של המהרג'ה של טרוואנקור. אמה, שחקנית בברודוויי, נמשכה לאמנות הודית וצורות ריקוד תיאטרליות, והחלה לכתוב דוקטורט על קתקאלי בראג' הבריטי.
מוות
בעלה לואי נפטר בצפון קרוליינה ב-1989, זמן קצר לאחר שהכוחות הסובייטיים השלימו את נסיגתם מאפגניסטן.
מוזיאון מורשת בתי המשפט
מוזיאון מורשת בתי המשפט שנפתח בשנת 2005, ממוקם בבית המשפט העליון שבקריית בן-גוריון בירושלים.
הקמת המוזיאון
בשנת 1997, בתקופת כהונתו של נשיא בית המשפט העליון, השופט אהרן ברק, הוחלט להקים מוזיאון אשר יציג וישמר את התפתחות מורשת בתי המשפט בארץ ישראל. לאורך שמונה שנים נאספו חומרי ארכיון ותוכננה תערוכת הקבע. החומר הארכיוני אשר נמצא במוזיאון נאסף מארכיונים ציבוריים ופרטיים, לצד ראיונות עם שופטים מכהנים ושופטים בדימוס ועם אנשי ציבור ובעלי תפקידים במערכת הציבורית לאורך התקופות השונות. האוסף מכיל כאלפיים וחמש מאות פריטים שמתוכם מוצגים מאה ושבע עשרה פרטים.
תערוכות מתחלפות
בנוסף לתערוכת הקבע במוזיאון, נפתחות, מעת לעת, תערוכות אומנות מתחלפות בבתי המשפט ברחבי הארץ. התערוכות המתחלפות עוסקות בנושאים קהילתיים וחברתיים ובקשר שלהם לערכי המשפט.
מפרץ אלסקה
מפרץ אלסקה (באנגלית: Gulf of Alaska) הוא זרוע של האוקיינוס השקט המוגדר על ידי עיקול החוף הדרומי של אלסקה, ומשתרע מחצי האי אלסקה והאי קודיאק במערב, ועד ארכיפלג אלכסנדר במזרח.
דונל תומאס
אדוארד דונל "דון" תומאס (אנגלית: Edward Donnall "Don" Thomas; 15 במרץ 1920 – 20 באוקטובר 2012) היה רופא והמטולוג אמריקאי, פרופסור באוניברסיטת וושינגטון, מנהל חטיבת המחקר הקליני במרכז לחקר הסרטן על שם פרד האצ'ינסון וחתן פרס נובל לפיזיולוגיה או לרפואה לשנת 1990, יחד עם ג'וזף א. מורי, על עבודתם בשטח השתלות איברים ותאים.
קטרפילר די-7
קטרפילר די-7 (באנגלית: Caterpillar D7) הוא דחפור זחלי בינוני תוצרת חברת קטרפילר, ארצות הברית. הדחפור שוקל כ-25 טונות ובעל עוצמה של 235 כוחות סוס (כ"ס).
היסטוריה
דחפור ה-D7 הראשון הופיע לראשונה ב-1938. שיפורו, ה-D7C, הופיע ב-1955. אחריו בא ה-D7D ב-1959 וב-1961 ה-D7E (הישן, לא להתבלבל עם הדגם הנוכחי) בעל 160 כ"ס. אחריו באו ה-D7F עם 180 כ"ס ב-1969 וה-D7G עם 200 כ"ס ב-1974. ב-1986 הומצא ה-D7H והיה בעל תכנון High Drive בו גלגל ההנע נמצא מעל לגלגלי המרכוב. ב-1996 הוא הוחלף בידי ה-D7R ובשנות ה-2000 שודרג ל-D7R Series 2. ב-2009 הושק הדור האחרון של ה-D7, דחפור ה-D7E הדיזל-חשמלי.
אלכסנדר זברב
אלכסנדר "סשה" זברב (Alexander Zverev; נולד ב-20 באפריל 1997) הוא טניסאי גרמני ממוצא רוסי. אלוף אולימפי בטורניר הטניס באולימפיאדת טוקיו 2020 זכה באליפות סבב המאסטרס העולמי 2018, ונכון ליולי 2022, מדורג במקום השני בעולם בסבב ה-ATP, זהו גם דירוג השיא שלו. עד כה זכה ב-19 תארים אישיים.
חיים אישיים
באוקטובר 2020 זברב הואשם על ידי בת זוגו לשעבר אולגה שאריפובה, באלימות פיזית והתעללות רגשית, שלטענתה חוותה ממנו בשנת 2019 בה היו בזוגיות. בתגובה זברב הכחיש את האשמות נגדו. באוקטובר 2021 ארגון הטניס העולמי של הגברים ATP הודיע כי הוא פותח בחקירה על האשמות אלו. בינואר 2023 בתום החקירה, ה-ATP הודיע כי החקירה לא הצליחה לקבוע אם זברב ביצע את העבירות המיוחסות לו בשל חוסר בראיות מספקות ולכן לא ינקוט צעדים כנגד השחקן.
נמל התעופה רמון
נמל התעופה הבינלאומי רמון – אילת הוא נמל תעופה בינלאומי בישראל על שם אילן ו, הממוקם בערבה הדרומית, צפונית לבאר אורה. הנמל הוא השני בגודלו בישראל (אחרי נמל התעופה בן-גוריון) והוא משמש כנמל התעופה העיקרי בישראל לנחיתות חירום. הנמל החליף את נמל התעופה הישן של אילת וכן גם את נמל התעופה עובדה ששימש כנמל תעופה בין-לאומי. נמל התעופה נפתח ב-21 בינואר 2019.
פעילות
מספר חברות תעופה מפעילות קווי תעופה סדירים החל מרגע פתיחת נמל התעופה. תחילה השדה יועד להיפתח בפברואר 2019 רק לטיסות הפנים לאילת. השדה נפתח בפועל ב-19 במרץ 2019 לטיסות פנים ובהדרגה נפתח גם לפעילות בינלאומית לקראת עונת התיירות של חג הפסח שחל בחודש אפריל 2019.
נתוני תנועה
נכון לנובמבר 2019, עברו 1,386,479 נוסעים בנמל התעופה רמון, פחות כ-10 אחוז מכמות הנוסעים שעברו בנמל התעופה עובדה ובנמל התעופה אילת במצטבר בשנת 2018. כמות הנוסעים בטיסות פנימיות הייתה 1,095,578 לעומת 1,294,910 נוסעים ב-2018, ירידה של כ-15 אחוז. אולם, בטיסות בין-לאומיות עברו בנמל 290,901 נוסעים לעומת 250,438 נוסעים ב-2018, עליה של כ-16 אחוז.
קיושי איטו
ביוגרפיה
ב-1952 הוא מונה לפרופסור באוניברסיטת קיוטו שם עבד עד לפרישתו ב-1979. במקביל הוא עבד באוניברסיטת אורהוס ובאוניברסיטת קורנל.
פעמת
גישה אבחנתית
אלקטרוקרדיוגרם (אק"ג) מאפשר לתעד הפרעות קצב שונות, אם קיימות. במקרים שהפעמת מופיעה רק בזמן מאמץ ניתן לבצע את הבדיקה בזמן מאמץ. בנוסף, כאשר הפעמת המופיעה לסירוגין, ניתן להסתייע ברישום אק"ג ממושך, עם מכשיר מוניטור הולטר ואף במקליט לולאה לתקופות ממושכות יותר.
טיפול
פעמת מסיבות נפשיות עשויה לשכוך עם טיפול קוגניטיבי או טיפול תרופתי הרגעתי מתאים. מאחר שחוויית הפעמת כשלעצמה מגבירה מתח וחרדה, העידוד שלא מדובר במחלה מסכנת חיים הוא חלק בלתי נפרד מן הטיפול.
עבד אל-אילה בן כיראן
ביוגרפיה
באשר ליחס לישראל, נוקטים בן כיראן וחברי מפלגתו בעמדות אנטי-ישראליות, הבאות לידי ביטוי בהתנגדות לכניסת אזרחים ישראלים למרוקו ולמכירת מוצרים של חברות ישראליות במדינה. ממשלתו של בן כיראן הציבה יעדים כלכליים של צמיחה בשיעור 5.5% בשנה בממוצע במהלך ארבע שנות כהונתה, וצמצום שיעור האבטלה במדינה ל-8 אחוזים עד סוף 2016, לעומת 9.1 אחוזים בראשית 2012. בתחום יחסי החוץ, פעלה הממשלה רבות בנושא קשריה של מרוקו עם האיחוד האירופי, שותף הסחר החשוב ביותר שלה, וגילתה מעורבות גוברת במועצת שיתוף הפעולה של מדינות המפרץ, בה חברות 6 מדינות המפרץ הפרסי.
האבן מיר א ניגונדל
האבן מיר א ניגונדל הוא אלבום הבכורה של הזמרת הישראלית חוה אלברשטיין. את האלבום הוציאה לאור בשנת 1967 חברת התקליטים CBS רקורדס.
גרנד נשיונל
המסלול
מסלול המירוץ באיינטרי בנוי בצורה של שתי הקפות שבכל אחת 16 מכשולים. את ארבעה עשר המכשולים הראשונים יש לעבור פעמיים. ההזנקה למירוץ היא חופשית ולא מתוך שערים. היא נערכת מול היציעים ולאחריה ממשיך המסלול לעבר אדמת הבור בכיוון תעלת לידס-ליברפול ובדרכם מפוזרים מכשולי הגדרות והתעלות. לאחר ביצוע הקפה נוספת מסתיים המירוץ מול היציע המרכזי. למעשה, רובו של המירוץ לא מתנהל בתוך המסלול לעיני הצופים ביציע. עם סיום ההקפה השנייה נכנסים הסוסים לישורת ארוכה בת 451 מטרים עד לקו הסיום.
לרעות בגנים
ביקורת
הקרימינולוג הלהט"בי הדתי זאב שביידל, שביקר בחריפות את הרב הראל בשל עיסוקו ועמדותיו בנושא להט"ב דתיים, כתב שסגנונו ותוכנו של הספר "מהדהדים את הרב קוק". ושמבחינת הסגנון והלשון, מדובר ב"ספר שהוא מגזרי באופן מובהק. ספר שלא נועד לקורא החרדי ולא לחילוני". בתשובה לשאלה מהו המסר בספר כתב: "אולי התשובה הטובה ביותר היא שהספר נכתב כדי לספר סיפור שאותו חלק מהאנשים רוצים לשמוע. סיפור של הרמוניה שהעובדות לא מקשות עליה קושיות מעצבנות".
פלייבי
פלייבי (באנגלית: Flybe) הייתה חברת תעופה בריטית לטיסות חסך. החברה נוסדה בשנת 1962 ונסגרה ב-2020.
אירוויזיון 2014
השתתפות
37 שירי המדינות משתתפים באמצעות קביעת 26 שירים בגמר. שישה מהם נקבעו היישר בגמר ו-20 נוספים יעלו לגמר מתוך שאר 31 המשתתפים בשני אירועי חצי-גמר. 6 המשתתפות הישירות בגמר הן 5 מממנות התחרות העיקריות לצד הפקות נוספות של הרשת "אירוויזיון" - איטליה, בריטניה, גרמניה, ספרד וצרפת, וכן המארחת שבשנה זו היא דנמרק. 31 המשתתפות בחצאי הגמר חולקו ל-16 בחצי הגמר הראשון ו-15 בחצי הגמר השני, ומכל אחד מחצי הגמר עלו 10 לגמר.
חצי גמר 2
בחצי גמר זה הצביעו איטליה, הממלכה המאוחדת וגרמניה.
היערכות המדינה המארחת
חמש ערים בדנמרק הציעו שבעה מקומות לאירוח התחרות בין התאריכים 17 עד 28 ביוני לשנת 2013 כאשר התאריך להגשה היה ה-19 ביוני. קופנהגן הציעה שלושה מקומות והרנינג, הורסנס, אולבורג והעיירה פרדריקה הציעו מקום אחד. שני האולמות הגדולים ביותר, אצטדיון "פארקן" בקופנהגן והמבנה בהרנינג היו הרעיונות המתוכננים הראשונים, אליהן הצטרפה פרדריקה, לאחריה אולבורג ולבסוף הורסנס. אולבורג ופרדריקה ביטלו את תכנונן, עקב חוסר בחדרי מלון בראשונה וחוסר באולמות מתאימים באחרונה. DR קיבלה הצעות רשמיות משלוש הערים קופנהגן, הרנינג והורסנס, כאשר גם הצעת אצטדיון "פארקן" בוטלה עקב חוסר זמינותו בזמן הנחוץ לצורך הכנתו לתחרות. להלן פרטי כלל הרעיונות והאולמות:
חוקת צרפת
חוקת צרפת הנוכחית אומצה ב-4 באוקטובר 1958. היא נקראת בדרך כלל חוקת הרפובליקה החמישית (בצרפתית: Constitution de la Ve République), והיא החליפה את חוקת הרפובליקה הרביעית של 1946. החוקה הנוכחית כוללת את הפרדת הדת מהמדינה, דמוקרטיה ורווחה חברתית כעקרונות הליבה של המדינה הצרפתית.
מוסדות ונהלים ממשלתיים
החוקה קובעת את בחירת הנשיא והפרלמנט, בחירת הממשלה, הסמכויות של כל אחד מהם והיחסים ביניהם. הוא מבטיח סמכות שיפוטית ויוצר בית משפט גבוה, מועצה חוקתית ומועצה כלכלית וחברתית.
חסימה חוקתית
התהליך מזכיר את הביקורת השיפוטית בישראל, בה נפסלים חוקים על ידי בית המשפט הגבוה לצדק מאז המהפכה החוקתית.
אנדרו שלי
קורות חיים
שלי נולד בווילנה, שבאותה תקופה הייתה שייכת לפולין (כיום בירת ליטא). אביו היה ראש הקבינט של נשיא פולין, איגנצי מושצ'יצקי, ואמו באה ממשפחת אצולה פולנית ידועה.
המצור על ויקסבורג
המתקפה הראשונה – 19 במאי
למרות הדיפת ההתקפה ב-19 במאי, היו חיילי האיחוד במצב רוח מרומם. חייל אחד, שראה את גרנט חולף לידו, העיר: "קרקרים" ("Hardtack"). לאחר זמן קצר צעקו כל חיילי האיחוד בסביבה: "קרקרים! קרקרים!". גרנט פנה בקור רוח אל החיילים והסביר להם שקווי האספקה מנהר יאזו נפתחו, ותוך זמן קצר יקבלו את כל צורכיהם; הצעקות התחלפו בשאגות שמחה. חיילי האיחוד קיבלו קרקרים, שעועית, וקפה בערב 21 במאי, והכל ציפו שויקסבורג תיפול למחרת.
המתקפה השנייה – 22 במאי
על הגיס של מקפירסון הוטל לתקוף במרכז החזית, לאורך דרך ג'קסון. באגף ימין של מקפירסון, הבריגדה של בריגדיר גנרל תומאס א.ג. רנסום התקדמה עד מרחק מאה מטרים מקווי הקונפדרציה, אולם נאלצה לעצור כדי להימנע מחשיפה לאש אגפית מכיוון מוצב גרינ'ס. באגף שמאל של מקפירסון הוטל על הדיוויזיה של מייג'ור גנרל ג'ון א. לוגן לתקוף את מוצב לואיזיאנה ה-3 ואת המוצב "הגדול". הבריגדה של בריגדיר גנרל ג'ון א. סמית' הגיעה עד למרגלות סוללות המגן של מוצב לואיזיאנה ה-3 (3rd LA Redan) אולם רותקה למקומה, תחת מטחי רימוני יד, עד החשיכה, ואז נסוגה לעמדות המוצא שלה. הבריגדה של בריגדיר גנרל ג'ון ד. סטבנסון התקדמה בשני טורים אל המוצב "הגדול", אולם התקפתה נכשלה מכיוון שהסולמות שהביאו היו קצרים מדי מכדי לטפס על סוללות המוצב. הדיוויזה של בריגדיר גנרל איזק קווינבי התקדמה כמה מאות מטרים, אך המשך תנועתה עוכב למשך שעות, בעוד מפקדיה עסקו בדיונים מבולבלים על אופן הפעולה.
מצור
בעיה חדשה ניצבה בפני המגינים. המתים והפצועים מצבאו של גרנט היו מוטלים כבר שלושה ימים (או שישה, מההתקפה הראשונה) בחום הקיץ של מיסיסיפי. הגוויות המוטלות למרגלות המוצבים העלו צחנה והתעוותו באופן גרוטסקי, וצעקות הפצועים לעזרה ולמים פילחו את האוויר. גרנט לא ביקש הפסקת אש לפינוי הנפגעים כיוון שחשב שזו תהיה הפגנת חולשה. בבוקר 25 במאי נשבר פמברטון וביקש הפסקת אש. גרנט התרצה, וב-25 במאי ב-18:00 חיילי הקונפדרציה נצרו את נשקם למשך שעתיים וחצי. בעוד חוליות פינוי של האיחוד חילצו את ההרוגים והפצועים, התערבבו החיילים משני הצדדים, שוחחו וסחרו בטבק וקפה, כאילו המלחמה אינה קיימת לרגע.
בניסיון לנתק את קווי האספקה של גרנט, תקף ב-7 ביוני כוח של הקונפדרציה מלואיזיאנה, בפיקוד מייג'ור גנרל ג'ון ג' ווקר, את בסיס האספקה והלוגיסטיקה של האיחוד במיליקנ'ס בנד, כ-24 קילומטר (15 מייל) במעלה המיסיסיפי (צפונה) מוויקסבורג, בגדה המערבית. בסיס זה נשמר בעיקר על ידי לוחמים שחורים, רובם עבדים משוחררים ומגויסים טריים, אשר היו מצוידים בנשק נחות. חיילי האיחוד נלחמו בגבורה, ולבסוף הדפו את התוקפים בסיוע אש מספינות תותחים. מחיר הניצחון היה כבד: 652 נפגעים לאיחוד ו-185 נפגעים לקונפדרציה. משמעות ההפסד במילקנ'ס בנד הייתה שלא תבוא ישועה לחייל המצב בוויקסבורג מאת כוחות הקונפדרציה ממערב למיסיסיפי, אלא רק מג'ונסטון ממזרח.
המכתש במוצב לואיזיאנה ה-3
בשלב מאוחר של המצור חפרו חיילי האיחוד מנהרה אל מתחת למוצב לואיזיאנה ה-3, ומילאו את המכרה ב-1000 קילוגרמים של אבק שרפה. ב-25 ביוני אחר הצהריים פוצץ המכרה; ההתפוצצות פרקה את חזית המוצב ויצרה מכתש ברוחב 12 מטר ועומק 4 מטר. מיד לאחר הפיצוץ, עוד בטרם התפזר העשן, הסתערו חיילים מהדיוויזה של לוגן מהגיס ה-XVII אל תוך המכתש והציבו על שפתו את דגל הפסים והכוכבים. חיילי הקונפדרציה תקפו את הפירצה הצרה, וקרב קשה התלקח סביב השליטה במכתש ונמשך אל תוך הלילה והבוקר שלמחרת. בבוקר החליט גרנט שההזדמנות לפריצה חלפה, והורה למקפירסון מפקד גיס XVII להסיג את חייליו לקו חפירות חדש. בניסיון הפריצה נהרגו 34 ונפצעו 209 חיילי איחוד; מהקונפדרציה נהרגו 21 ונפצעו 73 חיילים. מהמכתש שנוצר חפרו חיילי ההנדסה הקרבית של האיחוד מנהרה נוספת לכיוון דרום ומילאו אותה ב-800 ק"ג אבק שרפה. המכרה הנוסף פוצץ ב-1 ביולי אולם לא באה אחריו הסתערות רגלית. ביומיים שלאחר מכן המשיכו חיילי הנדסה קרבית של האיחוד במאמצים להרחיב את הפירצה, אולם האירועים ב-4 ביולי ייתרו כל צורך בהתקפות נוספות.
כניעה ותוצאות
חוזה הכניעה נחתם ליד עץ אלון עתיק, "אשר נהפך היסטורי עקב האירוע." בזיכרונותיו מתאר גרנט את גורלו של עץ חסר מזל זה:
פמברטון קיווה, לא בלי סיבה, שכניעה ב-4 ביולי, יום העצמאות האמריקאי, תזכה אותו ביחס רך יותר מאת המנצחים. חיילי האיחוד אשר נכנסו לוויקסבורג הפגינו יחס הגון לחיילים והאזרחים המורעבים והביאו איתם מנות קרב, פרצו למחסני הספסרים, וחילקו אוכל ואספקה. הידיעות על נפילת ויקסבורג התפשטו לכל עבר, והיגיעו לפורט האדסון, המבצר האחרון של הקונפדרציה על המיסיסיפי, ב-7 ביולי. מבצר פורט האדסון היה נתון במצור מאז 22 במאי 7500 מגיניו מוקפים בכ-30,000 חיילי איחוד ושייטת ספינות תותחים. הידיעה על נפילת ויקסבורג הספיקה כדי לשכנע את מפקד המבצר לבקש תנאי כניעה, והמבצר נכנע ב-9 ביולי באותם תנאים כמו חייל המצב בוויקסבורג. כעת היה המיסיסיפי בשליטת האיחוד החל מקהיר, אילינוי, ועד חוף המפרץ. לינקולן הכריז:
ברייט דאטה
היסטוריה
בינואר 2023, הגישה חברת ברייט דאטה תביעה נגד חברת מטא לאחר שזו הגישה לבית המשפט בקליפורניה תביעה נגדם בדרישה שחברת ברייט דאטה תחדל מלסרוק את המידע הפומבי שמתפרסם בפלטפורמות השונות של החברה – בעיקר פייסבוק ואינסטגרם.
שבנדה
שבנדה (בגרמנית: Schwende) הוא מחוז בקנטון אפנצל אינר-רודן שבשווייץ. המחוז קיים מראשית המאה ה-13.
ארנסט מקפרלנד
ראשית הקריירה
מקפרלנד למד משפטים במשך ארבעה סמסטרים לפני שלקח הפסקה. הוריו ואחיו הצעיר עברו לאריזונה. באותה תקופה, המליצו בסטנפורד שכל הסטודנטים למשפטים יעבירו סמסטר בתקופת התמחות. כשחש געגועים לביתו לאחר שנה בקליפורניה, הוא החל לעבוד במשרד עורכי הדין "פיליפס, קוקס ופיליפס" בפיניקס, שם הוא היה פקיד משפטי של מי שלימים יכהן גם הוא כמושל אריזונה, ג'ון קלהון פיליפס.
מפרץ מגורי החורף
אגן פנייה
רשויות הנמל מעסיקות שוברת קרח אחת או יותר מדי קיץ, בהתאם לתנאי הקרח, לחצוב אגן עגול סמוך למפרץ מגורי החורף. האגן משמש כאזור פתוח המאפשר לאוניות משא להינתק ממזח הקרח, לפנות צפונה ולהתקדם אל תוך נתיב ספנות דרך מצר מקמרדו. שוברות קרח פותחות את הנתיב מדי שנה ואורכו נע בין 14.4 ק"מ ל-90 ק"מ.
חזי שלח
ביוגרפיה
שלח נולד בארץ ישראל לאב יליד פולין ולאם ילידת לטביה. למד כלכלה ופילוסופיה באוניברסיטה העברית במסגרת העתודה האקדמית. למרות ייעודו ככלכלן, עם גיוסו לצה"ל התנדב לצנחנים. בצנחנים עבר מסלול הכשרה כלוחם וקורס מ"כים חי"ר. בהמשך עבר קורס קצינים. שנים אחר כך השתחרר לאחר ששימש כמ"פ בגדוד הנח"ל המוצנח. בשירות המילואים שירת בעוצבת נשר, חטיבת צנחנים במילואים, והתקדם בתפקידי הפיקוד עד לדרגת אלוף-משנה. בין השאר השתתף כסמג"ד בלחימה על מוצבי אום כתף במלחמת ששת הימים כחלק מהכוח של צנחני המילואים שתקף את הארטילריה המצרית במתחם לאחר איגוף אנכי מוסק. במלחמת יום הכיפורים לחם שלח כמפקד גדוד 471, גדוד צנחני מילואים. שלח פיקד על גדודו בקרבות הבלימה והתקפת הנגד הישראלית ברמת הגולן וכן בקרב ההבקעה לסוריה, ובין היתר כבש עם גדודו את העיירה הסורית ח'ן ארנבה. לאחר מכן פיקד שלח על גדודו בכיבוש החרמון הסורי. גם במלחמת לבנון הראשונה שימש זמן קצר כמג"ד במילואים בחטיבת הצנחנים, למרות גילו המבוגר.
אמלי בנזינגר
ביוגרפיה ויצירה
שם התיידדה עם יוזף ויקטור פון שפל ושימשה מודל לדמות מינורית ביצירתו הראשונה, "טרומפטר פון סאקינגן", שהיה פופולרי מאוד והפך לבסיס לאופרה של ויקטור נסלר וב -1907 לסרט אילם מאת פרנץ פורטן. היא הייתה גם ההשראה לסצנה מהרומן הקצר שלו "אקקהרד".
בשנת 1864 החלה בפרויקט גדול - "מנזר אמנות" שיועד במקור לרומא, אך בגלל ידידותה עם קתרינה פון הוהנצולרן-זיגמרינגן, עבודותיה הוצבו בארצ'ביי ביורון.
לינדה בר-און
על יצירותיה
בתערוכה בקנדה שבה הציגו אמניות טלאים ישראליות, יצירותיה של בר-און הלהיבו את אוולין וורד דה רו (Evelyn Ward de Roo) כל כך שהיא פרסמה את צילומי שש היצירות וכתבה תיאור מפורט שלהן, אשרה, חמש האמהות. הלביאות של לקייה,
התעלה האנאלית
התעלה האנאלית (באנגלית: Anal canal) היא הקטע הסופי של המעי הגס בין החלחולת לבין פי הטבעת, הנמצאת מתחת למפלס קרקעית האגן (רצפת האגן). היא ממוקמת בתוך המשולש האנאלי של חיץ הנקביים, בין הגומץ האיסקיו-אנאלי (Ischioanal fossa) הימני והשמאלי. כמקטע התפקודי הסופי של המעי, הוא מתפקד בוויסות שחרור צואה (צאיה) על ידי שני הסוגרים השריריים. הפתח בחלקה הסופי של התעלה האנאלית מכונה פי הטבעת.
מטבעות בר כוכבא
מטבעות בר כוכבא הם מטבעות, שהוטבעו שוב ושוב על ידי המִנהל הבר-כוכבאי והיו בשימוש בזמן מרד בר כוכבא.
רובי הרובוט
רובי הרובוט (באנגלית: Rob the Robot) היא סדרת טלוויזיה בהנפשה ממוחשבת קנדית-סינגפורית לילדים שנוצרה על ידי מנואל רוזן. הסדרה הופקה על ידי Amberwood Entertainment ו-One Animation.
קליפורניה זפר
תיאור המסלול
לאחר מעבר דרך אורורה, הרכבת עוברת דרך שדות בלתי נגמרים של תירס וסויה ועיירות חקלאים קטנות באילינוי ואיווה. הרכבת חוצה את הגבול לאיווה בגשר רכבת ברלינגטון מעל לנהר המיסיסיפי בברלינגטון (Burlington), ואז לנברסקה מעל נהר המיזורי בין קנסיל בלאפס (Council Bluffs) באיווה ואומהה בנברסקה. במהלך הלילה ולקראת בוקר, הרכבת חוצה את נברסקה וצפון-מזרח קולורדו בטרם היא מגיעה בבוקר לדנוור.
גנריך אלטשולר
קורות חיים
אלטשולר נולד בעיר טשקנט שבאוזבקיסטן, ברית המועצות ב-15 באוקטובר 1926. הוריו היו שניהם עיתונאים יהודים, ילידי באקו, אזרבייג'ן. אביו, שאול אלטשולר היה אף אחד מצוות העורכים של עיתון אזרי בשם Zarya Vostoka.
המצאת טריז (TRIZ)
התאוריה הפכה פופולרית מאוד בברית המועצות של שנות השבעים, עשרות מאמרים וספרים נכתבו עליה ומהנדסים סובייטים רבים נהגו להשתמש בה. החל משנות התשעים ואילך הוכרה התאוריה גם במערב, בעיקר בארצות הברית וביפן. בין החברות המערביות הגדולות שהשתמשו בשיטה זו לפתרון בעיות שונות נמצאות: .Ford Motor Co, DaimlerChrysler, Johnson & Johnson, Boeing, Kodak, National Semiconductor, Northern Telecom ונאס"א.
NXT TakeOver: In Your House
NXT TakeOver: In Your House היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT. כמו כן, האירוע שודר בערוץ של ה-WWE Network. האירוע נערך ב-7 ביוני 2020, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע בנוסף להיותו האירוע ה-29 בסדרת אירועי NXT TakeOver. זה הוא היה האירוע הראשון במתכונת אירועי In Your House מאז האירוע St. Valentine's Day Massacre: In Your House, שהתקיים בפברואר 1999. בנוסף, הוא היה האירוע ה-28 בסדרת אירועי In Your House.
רקע
סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השני של NXT בשנת 2020. כמו כן, האירוע התקיים באוניברסיטת פול סייל שבווינטר פארק, פלורידה, המשמש כבית של NXT והיה אירוע ה-TakeOver הראשון שהתקיים במיקום זה מאז האירוע NXT TakeOver: The End, שהתקיים ביוני 2016.
קרבות מקדימים
דרים קפץ מהחבל העליון, אך קול ביצע עליו את מהלך הסופרקיק. מנגד, קול ביצע את אותו הדבר, כשהפעם דרים הוא זה שביצע עליו את הסופרקיק. דרים הטיח את קול אל מכסה המנוע של אחד הרכבים, כשהוא הביא למרחב זה סולם. הוא פתח את הסולם ותכנן לקפוץ על קול שנשען על מכסה המנוע, אך לפתע, מכונית הגיעה וסינוורה את דרים. מי שהיו במכונית זו היו רודריק סטרונג ובובי פיש מקבוצת The Undisputed Era. הסחת דעת זו איפשרה לקול לטפס במעלה הסולם. הוא היה בטוח שידו על העליונה כשחבריו לצידו, אבל דרים הכה אותו בעזרת אגרוף שהפיל אותו על שמשת המכונית. כתוצאה מהנפילה, נגרם לקול חתך בידו הימנית ובעקבות זאת ניגר מיד זו דם רב. זה הוביל לכך שסטרונג ופיש תקפו את דרים בעזרת סדרת אגרופים ובעיטות. קול אמר לחבריו שהם "יודעים מה לעשות". הם פתחו את תא המטען של הג'יפ שבו הגיע קול והוציאו ממנו קרוב לעשרים כיסאות, ולאחר מכן זרקו אותם לתוך מרכז הזירה. כשסטרונג ניסה לשים ידו על אחד הכיסאות שנפל מחוץ לזירה, דמות מסתורית משכה את כיסא זה אל תוך המתחם מתחת לזירה. דמות זו התבררה כדקסטר לומיס, כשהוא הדף את סטרונג ופיש על ידי מכות כיסא. לאחר מכן, הוא הכניס אותם אל תוך תא המטען של המכונית שבה הגיעו סטרונג ופיש, והוא נסע איתם הרחק מהזירה. קול עשה צעדיו אל תוך הזירה שבה נמצא דרים עם כל הכיסאות תוך כדי שהוא מחזיק את ידו הפצועה. הוא ניסה לבצע את מהלך הפנמה סאנרייס, אך דרים תפס אותו וביצע עליו את מהלך הדרים וואלי דרייבר, שלא הספיק לו כדי לנצח בקרב. דרים טיפס אל החבל העליון וביצע על קול את מהלך האלבו דרופ, ששכב על ערימת הכיסאות, אך גם זה לא הספיק לו כדי להשיג את הניצחון בקרב. דרים אמר לקול ש"כל עידן חייב להגיע לסיומו" תוך כדי שהוא אמר לו בנוסף "החלום נגמר". בזמן שאמר מילים אלו, קול הכה אותו בעזרת מכה מתחת לחגורה ולאחר מכן ביצע את מהלך הפנמה סאנרייס על ערימת הכיסאות. מהלך זה הספיק לקול כדי לנצח בקרב ולשמור על התואר. כתוצאה מכך, דרים לא יוכל להתמודד על אליפות ה-NXT כל עוד קול משמש כאלוף.
הקרב המרכזי
הקרב המרכזי של הערב הפגיש את אלופת הנשים של NXT, שארלוט פלייר, שהגנה על תואר האליפות נגד איאו שיראי וריאה ריפלי בקרב משולש. בתחילת הקרב, פלייר התגרתה בשתיים האחרות, כשאמרה להן שהן נמצאות בית שלה והן רק אורחות בו. היא שלטה בקרב והכתה אותן בעזרת סדרת מהלומות לחזה שלהן. פלייר המשיכה להתגרות בהן, כשהפעם היא אמרה שהן לא יכולות לנצח אותה. בתגובה, ריפלי ושיראי שילבו כוחות ותקפו את פלייר, אך מאוחר יותר ריפלי תקפה את שיראי. האחרונה ביצעה על פלייר את מהלכי ה-619 והדאבל פוט סטומפ, כאשר ניסיון ההצמדה שבא לאחר מכן לא היה מוצלח. פלייר השיבה לעצמה את השליטה כאשר היא ביצעה על ריפלי ושיראי את מהלך הספיר, כשניסיונות ההצמדה לאחר מכן לא באו לטובתה.
ויולט סאבו
ראשית דרכה
סאבו הייתה נערה פעילה, ועסקה בהתעמלות, רכיבה על אופניים למרחקים ארוכים, והחלקה על הקרח, התאמנה בקליעה עם אביה, ונחשבה על ידי הסובבים אותה כטומבוי. ויולט למדה בבית ספר בבריקסטון, ורכשה מחדש את השפה האנגלית, שנחלשה בשנות שהותה בצרפת. בגיל 14 החלה לעבוד אצל מתקין מחוכים צרפתי בדרום קנסינגטון, ואחר כך בוולוורת'ס ברחוב אוקספורד. משפחתה הייתה חמה ואוהבת, אף כי סאבו נקלעה לעיתים למריבות עם אביה הקפדן, ופעם אחת ברחה לצרפת בשיאה של מריבה. המשפחה, פרט לאב, שידע רק אנגלית, שוחחה בצרפתית לא מעט. בעת פרוץ מלחמת העולם השנייה, עבדה סאבו בדלפק הבשמים בחנות כלבו בשם Le Bon Marché בבריקסטון.
מוריץ פישר (עסקן ספורט)
פעילות תרבותית
פישר היה חבר מערכת העיתון Kicker, שבו פורסמו כמה ממאמריו ועבודותיו.
בהקדמת ספרו הנוער של אמריקה ניתן לקרוא את המסר של אחד מנשיאי ארצות הברית של אמריקה, הרברט הובר:
ויולט סאבו
סוכנת חשאית
בינואר 1944 הכינה סאבו צוואה בנוכחות עמיתיה במנהלת, ומינתה את אמה, רן, כמוציאה לפועל של צוואתה, והורישה את כל רכושה לטאניה, בתה.
נפילה בשבי וחקירה
סאבו ודופור יצאו מן הרכב, תפסו מחסה, וניהלו קרב יריות עם הגרמנים, במהלכו נהרגה אזרחית בלתי-מעורבת מירי הגרמנים. סאבו ודופור נמלטו במעלה גבעה לעבר חורשה, אך סאבו מעדה ונפלה, ונקעה את קרסולה באופן חמור. היא עודדה את דופור להמשיך בלעדיה, וחיפתה על מנוסתו בתת-מקלע הסטן שהיה בידיה. היא ניהלה חילופי אש עם הגרמנים במשך כמחצית השעה, הרגה רב-טוראי גרמני ופצעה אחרים. בסופו של דבר נגמרו שמונה המחסניות שהיו ברשותה, והיא נלכדה בידי הגרמנים. עם זאת, בדו"ח הגרמני על האירוע לא מוזכרים חילופי היריות הללו.
פרסים וכיבודים
סאבו הייתה לאשה השנייה שזכתה בצלב ג'ורג'. העיטור הוענק לה לאחר מותה, ב-17 בדצמבר 1946. העיטור אוזכר בכתב העת London Gazette וזו לשונו:
סער 3
פעילות מבצעית
כל ספינות הטילים מדגם סער 3 לקחו חלק באוקטובר 1973, מלחמת יום הכיפורים. במלחמה זו התרחשו הקרבות הימיים הראשונים בהם נורו טילי ים-ים משני הצדדים. הקרב הראשון היה בסוריה, קרב לטקיה, בו תקפו חמש ספינות טילים ישראליות (ביניהן שתיים מדגם סער 3) חמש ספינות של חיל הים הסורי, ביניהן שלוש ספינות טילים. כל הספינות הסוריות טובעו, כשבצד הישראלי לא היו נפגעים. הקרב הימי הבא בין ספינות טילים היה במצרים, קרב דמייט, בו תקפו שש ספינות טילים ישראליות (מהן שתיים מדגם סער 3) ארבע ספינות טילים מצריות. שלוש מהספינות המצריות הוטבעו ואחת נמלטה. גם בקרב זה לא היו נפגעים בצד הישראלי.
קבוצת קל אוטו
היסטוריה
במרץ 2013 נכנסה לתחום התיירות על ידי פתיחת מתחם נופש באילת.
פעילות
לקל אוטו סניפים בערים חיפה, תל אביב, נתניה, ירושלים, צומת כח נמל התעופה בן-גוריון, מודיעין עילית, כרמיאל, ראשון לציון, עפולה, פי גלילות, חולון, נס ציונה, בני ברק, אשדוד, נתיבות, באר שבע ואילת וערד.
אד שירן
בשנת 2018 זכה בשבעה פרסי בילבורד עבור: המבצע הטוב ביותר, המבצע הטוב ביותר (גברים), המוביל מ-100 המבצעים הלוהטים, המבצע בעל המכירות המובילות לשיר, המבצע בעל השירים המובילים ברדיו, השיר המוביל ברדיו עבור "Shape of You" לשנת 2018. שירן לא הגיע לטקס בגלל שהותו באירלנד במסע הופעות.
ביוגרפיה
שירן החל לשיר בכנסייה המקומית בגיל ארבע, למד בגיל צעיר לנגן על גיטרה והחל לכתוב שירים במהלך התיכון. זכרונות הילדות המוקדמים של שירן כוללים האזנה לאלבומים של בוב דילן ואריק קלפטון. כשהיה בן אחת עשרה, הוא נסע עם אביו להופעה של דמיאן רייס באירלנד. בנוסף לרייס, גם הביטלס, בוב דילן, Nizlopi ואמינם היו בין ההשפעות המוזיקליות הגדולות שלו.
שירן השתתף בקורס לפיתוח אמנים בלונדון, שם למד כישורים שעזרו לו בקריירה המוזיקלית ההולכת וגדלה שלו.
2011–2013: אלבום הבכורה "+" והצלחה בינלאומית
ב-26 באפריל 2011, הופיע שירן בתוכנית האירוח Later... with Jools Holland, שם ביצע את הופעת הבכורה לשיר "The A Team". השיר היווה את הסינגל המרכזי מתוך אלבום הבכורה של שירן, +, שיצא ב-12 בספטמבר 2011. "The A Team" הגיע למקום ה-3 במצעד הסינגלים הבריטי לאחר שמכר 58,000 עותקים כבר בשבוע הראשון ליציאתו. השיר הגיע גם לעשירייה הפותחת במצעדים באוסטרליה, יפן, ניו זילנד, לוקסמבורג, נורווגיה, אירלנד והולנד. ב-26 באוגוסט, יצא הסינגל השני מתוך האלבום, "You Need Me, I Don't Need You" ׁ(שהופיע גם ב-EP שיצא ב-2009). הסינגל הגיע למקום ה-4 במצעד הסינגלים הבריטי. ב-11 בנובמבר 2011, יצא השיר "Lego House", כסינגל השלישי. השיר הגיע לעשירייה הפותחת במצעדי הסינגלים של אוסטרליה, אירלנד, סקוטלנד וניו זילנד. ב-20 בנובמבר 2011, יצא הווידאו קליפ לשיר, בו השתתף השחקן רופרט גרינט. ב-29 בפברואר 2012, יצא הסינגל האחרון מתוך האלבום - "Drunk". האלבום + זכה לביקורות אוהדות מצד מבקרי מוזיקה רבים, והגיע למקום הראשון במצעד האלבומים של בריטניה לאחר שמכר 102,000 עותקים בשבוע הראשון ליציאתו. בסוף 2011, מכירות האלבום בבריטניה עמדו על 791,000. הוא הפך לאלבום הבכורה הנמכר ביותר בבריטניה, ולאלבום התשיעי במצעד האלבומים הנמכרים ביותר לשנת 2011. האלבום הגיע למעמד פלטינה משושת (פלטינה x6) בבריטניה על כ-1,800,000 עותקים נמכרים. בנוסף, הגיע האלבום לחמישייה הפותחת במצעדים באוסטרליה, קנדה, אירלנד, ניו זילנד וארצות הברית.